نائب صدر جمہوریہ ہند کا سکریٹریٹ
نائب صدر جمہوریہ نے ہندوستان میں مالیاتی خواندگی میں بہتری لانے پر زور دیا
نائب صدر جمہوریہ نے ملک کی اقتصادی ترقی میں چارٹرڈ اکاؤنٹنٹ کے رول کی ستائش کی
کاروباری برادری کو ضابطوں پر عمل کرنے کے لئے رہنمائی کرنے میں چارٹرڈ کھاتوں کی ایک بڑی ذمہ داری ہے:نائب صدر جمہوریہ
فیصلہ لینے میں اخلاقی متبادل ، اقدار اور روایتوں کا مظاہرہ کریں:آئی سی اے آئی طلباء سے نائب صدر جمہوریہ
جناب نائیڈو نے کہا کہ اگر آپ میں ذہانت اور صلاحیت ہے اور اِس میں کردار بھی شامل ہیں تو آپ کسی بھی شعبے میں بلندی حاصل کرسکتے ہیں
تمام پیشوں کا آخری مقصد لوگوں کی زندگی کو زیادہ خوشحال اور زیادہ آرام دہ بنانا ہے: جناب نائیڈو
نائب صدر جمہوریہ نے ارناکولم میں آئی سی اے آئی بھون کا سنگ بنیاد رکھا
نئی دہلی،03؍جنوری؍2022:
نائب صدر جمہوریہ جناب ایم وینکیا نائیڈو نے آج لوگوں کے درمیان مالیاتی خواندگی میں بہتری لانے کی ضرورت پر زور دیا اور چارٹرڈ اکاؤنٹنٹ جیسے پیشہ وروں سے لوگوں کے بڑے فوائد کےلئے مالیاتی ضابطوں اور قوانین کو عام اور آسان زبان میں سمجھاتے ہوئے اِس سمت میں کام کرنے پر اِصرار کیا۔
آج کیرالہ کے ارناکولم میں آئی سی اے آئی بھون کا سنگ بنیاد رکھنے کی تقریب سے خطاب کرتے ہوئے نائب صدر جمہوریہ نے کہا کہ روزانہ کی زندگی میں مالیات اور حساب کتاب جیسے موضوعات سے نمٹنے کے دوران کئی طرح کے پیچیدہ قوانین اور ضابطوں سے نمٹنا پڑتاہے۔اِس سلسلے میں اُنہوں نے جی ایس ٹی جیسی اِصلاحات کے توسط سے کاروباری ماحول کو آسان بنانے کےلئے حکومت کی کوششوں کی ستائش کی اور سی اے پیشہ وروں سے پالیسی سازی کے عمل سے لے کر زمینی سطح پر اِ س کی عمل آوری تک ضابطوں کی اِس تبدیلی میں سرگرم رول ادا کرنے پر زور دیا۔
نائب صدر جمہوریہ نے کہا کہ چارٹرڈ اکاؤنٹنٹ کی کاروباری برادری کو ضابطوں اور قوانین پر عمل کرنے کے لئے رہنمائی کرنے کی ایک بڑی ذمہ داری ہے۔ یہ دیکھتے ہوئے کہ کچھ کالی بھیڑیں پوری کاروباری برادری کو بدنام کرتی ہیں۔ اُنہوں نے طلباء کو سخت محنت کرنے ، ڈسپلن کے ساتھ رہنے اور قانون پر عمل کرنے کی صلاح دی۔جناب نائیڈو نے کیرالہ کی اُن نرسوں کی مثال دی ، جنہوں نے پوری دنیا میں اپنی سخت محنت سے اچھا نام کمایا ہے اور کہا ’’اگر آپ میں ذہانت اور صلاحیت ہے اور اِس میں کردار بھی شامل ہوں تو آپ کسی بھی شعبے میں اعلیٰ مقام حاصل کرسکتے ہیں۔‘‘
قوم کی اقتصادی ترقی میں اکاؤنٹنٹ کے رول کی ستائش کرتے ہوئے جناب نائیڈو نے اُنہیں ’قومی تعمیر میں قابل فخر شراکت دار‘قرار دیا۔ یہ دیکھتے ہوئے کہ بدلتے وقت کے ساتھ اُن کے پیشے کے لئے نئے شکوک آتے رہتے ہیں، اُنہوں نے اُنہیں فیصلہ لینے میں اخلاقی متبادل ، قدروں اور روایتوں کا مظاہرہ کرنے کے لئے حوصلہ افزائی کی۔
اُنہوں نے کہا کہ اپنے ملازمین اور ممبروں کی سخت محنت اور وقف کے ساتھ آئی سی اے آئی تعلیم اور پیشہ ورانہ صلاحیت کے شعبے میں سب سے باوقار اداروں میں سے ایک کی شکل میں اُبھرا ہے۔ دنیا میں دوسری سب سے بڑی اکاؤنٹنگ باڈی بننے کے لئے آئی سی اے آئی کی ستائش کرتے ہوئے جناب نائیڈو نے اِس حقیقت پر مسرت ظاہر کی کہ اِس کی تقریباً 27.85فیصد ممبر خاتون ہیں اور 42.30فیصد طالبات لڑکیاں ہیں۔ اُنہوں نے کہا کہ یہ ایک صحت مند روایت ہے اور اسے بنائے رکھاجانا چاہئے۔
پچھلے 54برسوں میں اپنی اعلیٰ خدمات کے لئے آئی سی اے آئی کی اَرناکولم شاخ کی تعریف کرتے ہوئے نائب صدر جمہوریہ نے اُمید ظاہر کی کہ مجوزہ عمارت خطے میں طلباء کی تعلیمی اور پیشہ ورانہ ضرورتوں کو پورا کرے گی۔
فائننس ، اکاؤنٹنگ اور آڈیٹنگ کے شعبے میں چارٹرڈ اکاؤنٹنٹ کو سب سےز یادہ مانگ والے پیشہ ور کے طورپر قرار دیتے ہوئے جناب نائیڈو نے اُن سے یہ خواہش کی کہ وہ نئی تکنیک سمیت اپنے شعبے میں جدید ترقی کےساتھ جڑے رہیں۔ انہوں نے کہا ’’چارٹرڈ اکاؤنٹنٹ کی نئی نسل کو انتہائی تکنیکی دوست، اختراعی اور اُسے اختیار کرنے والا ہونا چاہئے۔‘‘
یہ دوہراتے ہوئے کہ تمام ٹیکنالوجی اور تمام پیشوں کا بنیادی مقصد لوگوں کی زندگی کو خوشحال اور زیادہ سے زیادہ آرام دہ بنانا ہے۔نائب صدر جمہوریہ نے مثال دی کہ جے اے ایم ٹرینٹی اور ڈی بی ٹی نے کس طرح ہمارے ملک میں لاکھوں غریبوں کی زندگیوں کو بدل دیا ہے۔ اُنہوں نے کہا ’’اِس نے مختلف سرکاری منصوبوں میں جو چھید تھا ، اُسے بند کیا ہے اور لوگوں کے لئے خدمات کی تقسیم کو آسان اور پریشان سے آزاد بنادیا ہے۔‘‘
اس بات کی تصدیق کرتے ہوئے کہ ہندوستانی معیشت کووڈ-19 کے سبب لگنے والے غیر متوقع جھٹکے سے تیزی سے باہر آرہی ہے۔جناب نائیڈو نے کہا کہ کووڈ کے بعد کے پس منظر میں ملک پوری دنیا کو گونا گوں توانائی کے ساتھ پوری دنیا کو متوجہ کرنے والی صنعتوں کی ایک نئی کہانی پیش کرسکتاہے۔اُنہوں نے کہا’’ایک طرف حکومت طویل مدتی نقطہ نظر اور مکمل عہد بندی کے ساتھ کام کرتی ہے۔ یہ ضروری ہے کہ آئی سی اے آئی جیسے ادارے اُس سوچ کے ساتھ خود کو شامل کریں۔‘‘
ہندوستانی آزادی کے 75ویں سال کے موقع پر جاری ’آزادی کا امرت مہوتسو‘ کا ذکر کرتے ہوئے نائب صدر جمہوریہ نے تمام لوگوں سے اِس قومی مہم میں شامل ہونے اور اِسے آتم نر بھر بھارت کے جذبے سے متحرک ایک عوامی تحریک بنانے پر زور دیا ۔
اس موقع پر پارلیمانی امور اور خارجہ امور کے وزیرمملکت جناب وی مورالی دھرن، کیرالہ حکومت کے وزیر صنعت جناب پی راجیو، لوک سبھا کے ممبر پارلیمنٹ سی اے تھامس چازی کادن، لوک سبھا کے ممبر پارلیمنٹ جناب ہیبی اِیڈن، کوچی میونسپل کارپوریشن کے میئر جناب ایم انل کمار، آئی سی اے آئی کے صدر سی اے نہار این جمبوساریہ، آئی سی اے آئی کے نائب صدر ، سی اے ڈاکٹر دیباشیش متھرا، آئی سی اے آئی کی اسی آئی آر سی شاخ ارناکولم کے چیئرمین سی اے رینجت آر ویریئر، آئی سی اے آئی کی پی ڈی سی کمیٹی کے چیئرمین اور سینٹر کونسل ممبر سی اے بابو ابراہم کلّی وایالی، طلباء اور دیگر اہم شخصیات تقریب میں موجود تھیں۔